Geen ID = Geen hulp en geen toekoms - Mfesane
Geen ID = Geen hulp en geen toekoms
Daar is vele sigbare maniere waarop u donasies 'n groot verskil kan maak in die lewens van mense wat in armoede leef.
En dan is daar minder sigbare maniere waarop u ook 'n lewe kan help verander.
Siyasanga Posi is vyf jaar oud. Sy woon saam met haar werklose ma, Busiswe, wat nie vir 'n kindertoelaag kan aansoek doen nie omdat Siyasanga nie 'n geboortesertifikaat het nie en sy haar pa se van gebruik, wat verskil van haar ma s'n.
U ondersteuning aan Mfesane se Kinder- en Jeugsorgdiens beteken dat een van ons kindersorgwerkers die probleem kon oplos. Sy het die ma en kind hospitaal toe geneem en Busiswe gehelp om 'n moederskapsertifikaat en geboortesertifikaat te bekom, en toe die kindertoelaag.
Siyasanga sal nou ook haar ID kan kry wat sy vir die res van haar lewe nodig het. Kospakkies sal aan hulle gegee word in die tyd wat Busiswe werk soek. Boonop het Siyasanga 'n skooluniform gekry sodat sy vanjaar met graad R kon begin. Tuisbesoeke sal voortgaan en Siyasanga kan ook aan die einde van haar skooldag na die veiligheidspark gaan.